# חגיגה של טעויות - ללמד את הכיתה לעודד התפתחות

## **רציונל:**

טעויות הן חלק בלתי נפרד בהתפתחות ובלמידה. מחקרים מראים שמי שטועים בלי לעצור את תהליך הלמידה והעשייה, משתפרים מהר יותר ומגיעים להישגים גבוהים. חישבו על תינוקות שלומדים ללכת או לאכול עם מזלג: כיצד הם מתנסים, טועים, ומתקנים שוב ושוב עד שהם רוכשים את המיומנות. זה תהליך הלמידה הטבעי של האדם. בכיתה, עלינו לזהות תלמידים שלמדו "להימנע מטעויות", ולעזור להם לשנות את תפיסתם לגבי טעויות ומשמעותן. אחרת, הם יתקשו להתמיד בלמידה, במיוחד בנושאים מאתגרים.

## **אז מה עושים?**

נלמד את הכיתה את עיקרון בשם: "לחגוג טעויות":

1. נציע לכיתה: בכל פעם שתלמיד טועה, לדוגמה במשפט או בתרגיל, או לא מצליח במשימה, נזמין את הכיתה "לחגוג את הטעות", באמצעות עידוד ופרגון לתלמיד על המאמץ והאומץ שבהתנסות.
2. נציע דרכים יצירתיות "לחגוג טעויות". למשל - למחוא כפיים או להשמיע מחמאות. נזמין את התלמידים גם לחשוב על רעיונות משלהם.
3. בשיעורים הבאים גם אנחנו המורים "נחגוג טעויות" בכיתה: נעצור את השיעור, נציין שהייתה טעות, ונעודד את התלמידים באמצעות התייחסות למאמצים שהפגינו בביצוע המשימה והתמודדות עם האתגר.
4. נבצע את הפעילות מדי יום בשבוע הקרוב - לפחות 1-2 פעמיים עם הכיתה.

## **דגשים:**

* חשוב להתמיד בחגיגת הטעויות, ולא לפספס הזדמנות. נחגוג עם הכיתה גם טעויות שלנו.

## **השראה והרחבה:**

* - [קישור](https://www.ynet.co.il/articles/0%2C7340%2CL-5344685%2C00.html) לכתבה מ-ynet על "דפוס חשיבה מתפתח" והחשיבות שב"לחגוג טעויות".
* הפעילויות המוצעות מנוסחות בלשון זכר מטעמי נוחות בלבד אך מיועדות לשני המינים, לתלמידים ולתלמידות, למורים ולמורות.